ddrg/super_eurlex huggingface dataset:
ET Euroopa Liidu Teataja C 167/10

Esimese Astme Kohtu 14. mai 2009. aasta määrus — US Steel Košice versus komisjon

(Kohtuasi T-22/07) (1)

(Tühistamishagi - Riigiabi - Ühinemisakt - Riigiabi saajale seatud tingimus piirata oma lehtvaltstoodete müüki „laienenud liidus” - Komisjoni kiri, milles tõlgendatakse seda tingimust nii, et see kehtib Bulgaaria ja Rumeenia turu suhtes alates nende liitumisest - Vaidlustamatu akt - Vastuvõetamatus)

2009/C 167/21

Kohtumenetluse keel: inglise

Pooled

Hageja: US Steel Košice s.r.o. (Košice, Slovakkia) (esindajad: advokaadid E. Vermulst ja S. Van Cutsem)

Kostja: Euroopa Ühenduste Komisjon (esindajad: K. Gross ja T. Scharf)

Hageja toetuseks menetlusse astuja: Slovaki Vabariik (esindaja: J. Čorba)

Kohtuasja ese

Nõue tühistada komisjoni 22. novembri 2006. aasta kirjas sisalduv väidetav otsus osas, milles see tõlgendab hagejale seatud tingimust piirata oma lehtvaltstoodete müüki „laienenud liidus” nii, et see kehtib alates 1. jaanuarist 2007 ka Bulgaaria ja Rumeenia turu suhtes.

Määruse resolutiivosa

1. Lükata hagi vastuvõetamatuse tõttu tagasi.

2. Mõista komisjoni kohtukulud välja US Steel Košice s.r.o.-lt, kes ühtlasi kannab ise oma kohtukulud.

3. Slovaki Vabariik kannab ise oma kohtukulud

(1) ELT C 56, 10.3.2007.
2.

Mõista kohtukulud välja Scientific and Technological Committee of AGH University of Science and Technology’lt; Europejskie Stowarzyszenie Ochrony Środowisklt; Przedsiębiorstwo Usług Geologiczno — Wiertniczych Chemkop-Geowiert sp. z o.o.–lt; Stowarzyszenie Obrony Środowiskalt; Fundacja Partnerstwo dla Środowiskalt; Niezależne Forum Ochrony Biosfery Ziemilt; Jan Adamczykilt ja Emanuel Lipartowskilt.
ET Euroopa Liidu Teataja C 80/18

Üldkohtu 21. jaanuari 2011. aasta määrus — Vtesse Networks versus komisjon

(Kohtuasi T-54/07) (1)

(Tühistamishagi - Riigiabi - Telekommunikatsioon - Ühendkuningriigis infrastruktuurile kohaldatav varamaks - Otsus, mille kohaselt ei kujuta kõnealune meede endast riigiabi - Individuaalse puutumuse puudumine - Vastuvõetamatus)

2011/C 80/35

Kohtumenetluse keel: inglise

Pooled

Hageja: Vtesse Networks Ltd (Hertford, Hertfordshire, Ühendkuningriik) (esindajad: H. Mercer ja solicitor J. Ballard)

Kostja: Euroopa Komisjon (esindajad: N. Khan ja H. van Vliet)

Hageja toetuseks menetlusse astujad: AboveNet Communications UK Ltd (London, Ühendkuningriik); Gamma Telecom Ltd (Newbury, Berkshire, Ühendkuningriik) ja VTL (UK) Ltd (Egham, Surrey, Ühendkuningriik) (esindajad: I. Forrester, QC, advokaadid C. Arhold ja K. Struckmann)

Kostja toetuseks menetlusse astujad: British Telecommunications plc (London) (esindajad: solicitor G. Robert ja solicitor C. Berg) ja Suurbritannia ja Põhja-Iiri Ühendkuningriik (esindaja: V. Jackson, keda abistavad C. Vajda, QC ja barrister T. Morshead)

Ese

Nõue tühistada osaliselt komisjoni 12. oktoobri 2006. aasta otsus 2006/951/EÜ Ühendkuningriigi poolt telekommunikatsiooni infrastruktuuri suhtes varamaksu kohaldamise kohta Ühendkuningriigis (C-4/2005 (ex NN 57/2004, ex CP 26/2004)) [teatavaks tehtud numbri K(2006) 4378 all] (ELT 383, lk 70).

Resolutsioon

1. Jätta hagi vastuvõetamatuse tõttu läbi vaatamata.

2. Jätta Vtesse Networks Ltd kohtukulud tema enda kanda ja mõista temalt välja Euroopa Komisjoni kohtukulud.

3. Suurbritannia ja Põhja-Iiri Ühendkuningriik, AboveNet Communications UK Ltd, Gamma Telecom Ltd, VTL (UK) Ltd ja British Telecommunications plc kannavad oma kohtukulud ise.

(1) ELT C 82, 14.4.2007.
ET Euroopa Liidu Teataja C 100/39

Üldkohtu 4. veebruari 2010. aasta määrus — Crunch Fitness International versus Siseturu Ühtlustamise Amet — ILG (CRUNCH)

(Kohtuasi T-408/07) (1)

(Ühenduse kaubamärk - Tühistamine - Tühistamisnõude tagasivõtmine - Otsuse tegemise vajaduse äralangemine)

2010/C 100/61

Kohtumenetluse keel: inglise

Pooled

Hageja: Crunch Fitness International, Inc. (New York, New York, Ameerika Ühendriigid) (esindajad: solicitor J. Barry, hiljem barrister H. Johnson)

Kostja: Siseturu Ühtlustamise Amet (kaubamärgid ja tööstusdisainilahendused) (esindajad: S. Laitinen ja D. Botis)

Teine menetluspool apellatsioonikojas, menetlusse astuja Üldkohtus: ILG Ltd (Dun Laoghaire, Iirimaa) (esindaja: advokaat A. von Mühlendahl)

Kohtuasja ese

Nõue tühistada Siseturu Ühtlustamise Ameti neljanda apellatsioonikoja 30. augusti 2007. aasta otsus (asi R 1168/2005-4), mis käsitleb ILG Ltd ja Crunch Fitness International, Inc.-i vahelist vastulausemenetlust.

Resolutsioon

1. Otsuse tegemise vajadus on äralangenud.

2. Hageja ja menetlusse astuja kannavad ise oma kohtukulud ning mõlemad kannavad poole kostja kohtukuludest.

(1) ELT C 8, 12.1.2008.
ET Euroopa Liidu Teataja C 159/24

Üldkohtu 21. märtsil 2014 määrus – Frucona Košice versus komisjon

(Kohtuasi T-11/07 RENV) (1)

((Riigiabi - Alkohol ja alkohoolsed joogid - Maksuvõla tühistamine pankrotimenetluses - Otsus, millega tunnistatakse abi ühisturuga kokkusobimatuks ja kohustatakse see tagasi nõudma - Põhjendatud huvi äralangemine - Vaidlustatud otsuse tühistatav ja seda asendav otsus - Otsuse tegemise vajaduse äralangemine))

2014/C 159/32

Kohtumenetluse keel: inglise

Pooled

Hageja: Frucona Košice a.s. (Košice, Slovakkia) (esindajad: K. Lasok, QC, barrister J. Holmes, barrister B. Hartnett ja advokaat O. Geiss)

Kostja: Euroopa Komisjon (esindajad: L. Armati ja K. Walkerová)

Menetlusse astuja kostja poolel: St. Nicolaus – trade a.s. (Bratislava, Slovakkia) (esindaja: advokaat N. Smaho)

Ese

Nõue tühistada komisjoni 7. juuni 2006. aasta otsus 2007/254/EÜ, Slovakkia Vabariigi poolt äriühingule Frucona Košice a.s. antud riigiabi nr C 25/2005 (ex NN/2005) kohta (ELT 2007, L 112, lk 14).

Resolutsioon

1. Kohtuotsuse tegemise vajadus on ära langenud.

2. Jätta Euroopa Komisjoni kohtukulud tema enda kanda ja mõista temalt välja Frucona Košice a.s. kohtukulud.

3. Jätta St. Nicolaus – trade a.s. kohtukulud tema enda kanda.

(1) ELT C 56, 10.3.2007.
ET Euroopa Liidu Teataja C 232/29

Üldkohtu presidendi 10. juuni 2011. aasta määrus — Eurallumina versus komisjon

(Kohtuasi T-207/07 R)

(Ajutiste meetmete kohaldamine - Riigiabi - Otsus, millega tunnistatakse abi ühisturuga kokkusobimatuks ja määratakse selle tagastamine - Täitmise peatamise otsus - Kiireloomulisuse puudumine)

2011/C 232/52

Kohtumenetluse keel: inglise

Pooled

Hageja: Eurallumina SpA (Portoscuso, Itaalia) (esindajad: solicitor L. Martin Alegi ja solicitor R. Denton)

Kostja: Euroopa Komisjon (esindajad: N. Khan ja D. Grespan)

Ese

Nõue peatada komisjoni 7. veebruari 2007. aasta otsuse 2007/375/EÜ Prantsusmaal Gardanne’i piirkonnas, Iirimaal Shannoni piirkonnas ja Itaalias Sardiinias alumiiniumoksiidi tootmisel kütusena kasutatava mineraalõli aktsiisimaksust vabastamise kohta (C 78/2001 (ex NN 22/01), C 79/2001 (ex NN 23/01), C 80/2001 (ex NN 26/01) täitmine hagejat puudutavas osas.

Resolutsioon

1. Jätta ajutiste meetmete kohaldamise taotlus rahuldamata.
1.

Komisjoni 23. oktoobri 2007. aasta otsuse C (2007) 5087 (lõplik), mis puudutas riigiabi nr C 23/2006 (ex NN 35/2006), mida Poola Vabariik andis terast valmistavale Grupa Technologie Buczek'ile, kohaldamine Buczek Automotive sp. z o.o'd puudutavas osas peatatakse kuni käesolevat ajutiste meetmete menetlust lõpetava määruse tegemiseni.
ET Euroopa Liidu Teataja C 247/12

Esimese Astme Kohtu presidendi 15. juuli 2008. aasta määrus — CLL Centres de langues versus komisjon

(Kohtuasi T-202/08 R)

(Ajutiste meetmete kohaldamine - Riigihanked - Ühenduse hankemenetlus - Osalemistaotluse tagasilükkamine - Kohaldamise peatamise ja ajutiste meetmete kohaldamise taotlus - Fumus boni iuris'e puudumine - Võimaluse kaotamine - Raske ja korvamatu kahju puudumine - Kiireloomulisuse puudumine)

(2008/C 247/24)

Kohtumenetluse keel: prantsuse

Pooled

Hageja: Centre de langues à Louvain-la-Neuve et -en-Woluwe (CLL Centres de langues) (Louvain-la-Neuve, Belgia) (esindajad: advokaadid F. Tulkens ja V. Ost)

Kostja: Euroopa Ühenduste Komisjon (esindajad: N. Bambara ja E. Manhaeve, keda abistas advokaat P. Wytinck)

Kohtuasja ese

Ajutiste meetmete kohaldamise taotlus, mille eesmärk on sisuliselt see, et Centre de langues à Louvain-la-Neuve et -en-Woluwe (CLL Centres de langues) võib osaleda hankemenetluses ADMIN/D1/PR/2008/004, mis puudutab hanget „Brüsselis asuvate Euroopa Liidu (EL) institutsioonide, organite ja asutuste personali keelekoolitus” ja et komisjoni tehtud väljajätmise otsuse täitmine peatataks, kuni Esimese Astme Kohus teeb otsuse nimetatud otsuse peale esitatud tühistamishagi kohta.

Määruse resolutiivosa

1. Jätta ajutiste meetmete kohaldamise taotlus rahuldamata.
ET Euroopa Liidu Teataja C 233/16

Esimese Astme Kohtu 14. juuli 2009. aasta määrus — Hoo Hing versus Siseturu Ühtlustamise Amet — Tresplain Investments (Golden Elephant Brand)

(Kohtuasi T-300/08) (1)

(Ühenduse kaubamärk - Kehtetuks tunnistamise menetlus - Määruse (EÜ) nr 40/94 artikli 63 lõige 4 (nüüd määruse(EÜ) nr 207/2009 artikli 65 lõige 4) - Õigusakt, millega rahuldati täielikult hageja nõuded - Vastuvõetamatus)

2009/C 233/29

Kohtumenetluse keel: inglise

Pooled

Hageja: Hoo Hing Holdings Ltd (Romford, Essex, Ühenkuningriik) (esindaja: barrister M. Edenborough)

Kostja: Siseturu Ühtlustamise Amet (kaubamärgid ja tööstusdisainilahendused) (esindaja: J. Novais Gonçalves)

Teine menetluspool apellatsioonikojas, menetlusse astuja Esimese Astme Kohtus: Tresplain Investments Ltd (Tsing Yi, Hong-Kong) (esindaja: barrister D. McFarland)

Kohtuasja ese

Hagi Siseturu Ühtlustamise Ameti (kaubamärgid ja tööstusdisainilahendused) esimese koja 7. mai 2008. aasta otsuse (asi R 889/2007-1) peale, mis on tehtud kehtetuks tunnistamise menetluses Hoo Hing Holdings Ltd ja Tresplain Investments Ltd vahel.

Otsuse resolutiivosa

1. Jätta hagi vastuvõetamatuse tõttu rahuldamata.

2. Mõista kohtukulud välja arvatud Hoo Hing Holdings Ltd-lt..

(1) ELT C 247, 27.9.2008
ET Euroopa Liidu Teataja C 51/32

Üldkohtu 22. detsembri 2009. aasta määrus — Associazione Giùlemanidallajuve versus komisjon

(Kohtuasi T-254/08) (1)

(EÜ artiklite 81 ja 82 väidetav rikkumine - Kaebus - Tegevusetushagi - Tegevusetust lõpetav komisjoni seisukohavõtt - Otsuse tegemise vajaduse äralangemine)

2010/C 51/61

Kohtumenetluse keel: prantsuse

Pooled

Hageja: Associazione Giùlemanidallajuve (Cerignola, Itaalia) (esindajad: advokaadid L. Misson, A. Kettels, G. Ernes ja A. Pel)

Kostja: Euroopa Komisjon (esindaja: A. Bouquet)

Kohtuasja ese

Tegevusetushagi, mille eesmärk on vastavalt EÜ artiklile 232 tuvastada, et komisjon on õigusvastaselt hoidunud võtmast seisukohta hageja kaebuse kohta, mis puudutas EÜ artiklite 81 ja 82 väidetavat rikkumist Federazione Italiana Giuoco Calcio (FIGC), Comitato Olimpico Nazionale Italiano (CONI), Euroopa Jalgpalliliidu (UEFA) ja Rahvusvahelise Jalgpalliföderatsiooni (FIFA) poolt

Resolutsioon

1. Otsuse tegemise vajadus on ära langenud.

2. Associazione Giùlemanidallajuve ja Euroopa Komisjon kannavad ise oma kohtukulud.

(1) ELT C 223, 30.8.2008.
ET Euroopa Liidu Teataja C 282/48

Esimese Astme Kohtu 30. septembri 2009. aasta määrus — Impala versus komisjon

(Kohtuasi T-229/08) (1)

(Konkurents - Koondumine - Ühisettevõtja Sony BMG - Esialgse otsuse tühistamine Esimese Astme Kohtu otsusega - Uus otsus, millega tunnistatakse koondumine ühisturuga kokkusobivaks - Vaidluseseme äralangemine - Otsuse tegemise vajaduse äralangemine)

2009/C 282/93

Kohtumenetluse keel: inglise

Pooled

Hageja: Independent Music Publishers and Labels Association (Impala, association internationale) (Brüssel, Belgia) (esindajad: solicitors S. Crosby, J. Golding ja advokaat I. Wekstein)

Kostja: Euroopa Ühenduste Komisjon (esindajad: X. Lewis, F. Arbault ja K. Mojzesowicz)

Kostja toestuseks menetlusse astujad: Sony Corporation of America, (New York, New York, Ühendriigid), (esindajad: advokaadid N. Levy, Barrister, R. Snelders ja T. Graf); Bertelsmann AG (Gütersloh, Saksamaa) (esindajad: solicitors P. Chappatte, J. Boyce and A. Lyle-Smythe)

Kohtuasja ese

Nõue tühistada komisjoni 3. oktoobri 2007. aasta otsus C(2007) 4507, millega tunnistatakse ühisturu ja EMP lepinguga kokkusobivaks koondumine, millega asutatakse Sony ja Bertelsmann’i helisalvestiste alast tegevust ühendav ühine ettevõte (juhtum nr COMP/M. 3333 — Sony/BMG), mis võeti vastu pärast seda, kui Esimese Astme Kohtu 13. juuli 2006. aasta otsusega kohtuasjas T-464/04: Impala vs. komisjon, EKL 2006, lk II-2289, tühistati komisjoni 19. juuli 2004. aasta otsus 2005/188/EÜ, millega tunnistatakse koondumine ühisturuga ja EMP lepinguga kokkusobivaks (juhtum nr COMP/M. 3333 — Sony/BMG) (EÜT L 62, lk 30).

Määruse resolutsioon

1. Otsuse tegemise vajadus on ära langenud.

2. Jätta Independent Music Publishersi ja Labels Associationi (rahvusvaheline assotsiatsioon Impala) kohtukulud nende endi kanda ja mõista neilt välja Euroopa Ühenduste Komisjoni kohtukulud.

3. Bertelsmann AG ja Sony Corporation of America kannavad ise oma kohtukulud.

(1) ELT C 197, 2.8.2008.
ET Euroopa Liidu Teataja C 282/47

Esimese Astme Kohtu 5. oktoobri 2009. aasta määrus — Landesanstalt für Medien Nordrhein-Westfalen versus komisjon

(Kohtuasi T-2/08) (1)

(Tühistamishagi - Riigiabi - Isikliku puutumuse puudumine - Vastuvõetamatus)

2009/C 282/90

Kohtumenetluse keel: saksa

Pooled

Hageja: Landesanstalt für Medien Nordrhein-Westfalen (Düsseldorf, Saksamaa) (esindajad: advokaadid A. Rosenfeld ja G.-B. Lehr)

Kostja: Euroopa Ühenduste Komisjon (esindajad: K. Gross ja B. Martenszuk)

Hageja toetuseks menetlusse astuja: Saksamaa Liitvabariik (esindajad: M. Lumma ja J. Möller)

Kohtuasja ese

Nõue tühistada komisjoni 23. oktoobri 2007. aasta otsus 2008/708/EÜ riigiabi kohta C 34/2006 (ex N 29/2005 ja ex CP 13/2004), mida Saksamaa Liitvabariik kavatseb anda maapealse digitaaltelevisiooni („DVB-T”) käivitamiseks Nordrhein-Westfaleni liidumaal (ELT 2008, L 236, lk 10).

Määruse resolutiivosa

1. Jätta hagi vastuvõetamatuse tõttu rahuldamata.

2. Jätta Landesanstalt für Medien Nordrhein-Westfalen kohtukulud tema enda kanda ja mõista temalt välja Euroopa Ühenduste Komisjoni kohtukulud.

3. Jätta Saksamaa Liitvabariigi kohtukulud tema enda kanda.

(1) ELT C 64, 8.3.2008.
ET Euroopa Liidu Teataja C 221/43

Üldkohtu 9. juuni 2010. aasta määrus — BASF Plant Science jt versus komisjon

(Kohtuasi T-293/08) (1)

(Õigusaktide ühtlustamine - Geneetiliselt muundatud organismide tahtlik keskkonda viimine - Turuleviimise loa andmise kord - Otsuse tegemata jätmine - Tegevusetushagi - Vaidluseseme äralangemine - Otsuse tegemise vajaduse äralangemine)

2010/C 221/71

Kohtumenetluse keel: inglise

Pooled

Hagejad: BASF Plant Science GmbH (Ludwigshafen, Saksamaa); Plant Science Sweden AB (Svalöv, Rootsi); Amylogene HB (Svalöv) ja BASF Plant Science Co. GmbH, varem BASF Plant Science Holding GmbH (Ludwigshafen) (esindajad: advokaadid D. Waelbroeck ja U. Zinsmeister ning solicitor D. Slater)

Kostja: Euroopa Komisjon (esindajad: C. O’Reilly ja M. C. Zadra)

Kostja toetuseks menetlusse astuja: Taani Kuningriik (esindajad: J. Bering Liisberg ja R. Holdgaard)

Ese

Tegevusetushagi, mille eesmärk on tuvastada, et komisjon on otsuse tegemata jätmisega hagejate taotluse osas geneetiliselt muundatud Amflora kartuli turuleviimiseks rikkunud talle Euroopa Parlamendi ja nõukogu 12. märtsi 2001. aasta direktiivi 2001/18/EÜ geneetiliselt muundatud organismide tahtliku keskkonda viimise kohta ja nõukogu direktiivi 90/220/EMÜ kehtetuks tunnistamise kohta (EÜT L 106, lk 1; ELT eriväljaanne 15/06, lk 77) artikli 18 lõikest 1 ja nõukogu 28. juuni 1999. aasta otsuse, millega kehtestatakse komisjoni rakendusvolituste kasutamise menetlused (EÜT L 184, lk 23; ELT eriväljaanne 01/03, lk 124) artiklist 5 tulenevaid kohustusi

Resolutsioon

1. Otsuse tegemise vajadus on ära langenud.

2. Pooled kannavad ise oma kohtukulud.

(1) ELT C 272, 25.10.2008.
ET Euroopa Liidu Teataja C 167/12

Esimese Astme Kohtu presidendi 25. mai 2009. aasta määrus — Biofrescos versus komisjon

(Kohtuasi T-159/09 R)

(Ajutiste meetmete kohaldamine - Taotlus kohaldamise peatamiseks - Taotluse esitamine - Vastuvõetamatus - Varaline kahju - Kiireloomulisuse puudumine)

2009/C 167/25

Kohtumenetluse keel: portugali

Pooled

Hageja: Biofrescos — Comércio de Produtos Alimentares, Lda, (Linda-a-Velha, Portugal) (esindaja: advokaat A. Magalhães Menezes)

Kostja: Euroopa Ühenduste Komisjon (esindajad: R. Lyal, P. Guerra e Andrade ja L. Bouyon)

Kohtuasja ese

Nõue peatada hagejalt veel sissenõudmata impordimaksude tagasinõudmine niivõrd kui see tagasi nõudmine tuleneb komisjoni 16. jaanuari 2009. aasta otsusest C (2009) 72 (lõplik), milles leitakse, et imporditollimaks tuleb sisse nõuda tollivormistusjärgselt ning et selle maksu vähendamine ei ole hageja puhul põhjendatud

Määruse resolutsioon

1. Jätta ajutiste meetmete kohaldamise taotlus rahuldamata.
ET Euroopa Liidu Teataja C 113/46

Üldkohtu 4. märtsi 2010. aasta määrus — Henkel versus Siseturu Ühtlustamise Amet — JLO Holding (LIVE)

(Kohtuasi T-414/09) (1)

(Ühenduse kaubamärk - Tühistamise taotlus - Tühistamise taotluse tagasivõtmine - Otsuse tegemise vajaduse äralangemine)

2010/C 113/75

Kohtumenetluse keel: saksa

Pooled

Hageja: Henkel AG & Co. KGaA (Düsseldorf, Saksamaa) (esindajad: advokaadid C. Milbradt, hiljem C. Milbradt ja H. Van Volxem)

Kostja: Siseturu Ühtlustamise Amet (kaubamärgid ja tööstusdisainilahendused) (esindaja: B. Schmidt)

Teine menetluspool apellatsioonikojas, menetlusse astuja Üldkohtus: JLO Holding Company, LLC (Santa Monica, Ühendriigid) (esindaja: advokaat A. Klett)

Ese

Hagi Siseturu Ühtlustamise Ameti (kaubamärgid ja tööstusdisainilahendused) esimese apellatsioonikoja 30. juuli 2009. aasta otsuse peale (asi R 609/2008-1), mis käsitleb Henkel AG & Co. KGaA ja JLO Holding Company, LLC vahelist tühistamismenetlust.

Resolutsioon

1. Puudub vajadus käesolevas asjas otsuse tegemiseks.

2. Pooled kannavad ise oma kohtukulud.

(1) ELT C 312, 19.12.2009.
ET Euroopa Liidu Teataja C 80/25

Ajutiste meetmete kohaldamise üle otsustava kohtuniku 5. veebruari 2010. aasta määrus — De Post versus komisjon

(Kohtuasi T-514/09 R)

(Ajutiste meetmete kohaldamine - Riigihanked - Ühenduse hankemenetlus - Kohaldamise peatamise ja ajutiste meetmete kohaldamise taotlus - Kiireloomulisuse puudumine)

2010/C 80/45

Kohtumenetluse keel: inglise

Pooled

Hageja: De Post NV van publiek recht (Brüssel, Belgia) (esindajad: advokaadid R. Martens ja B. Schutyser)

Kostja: Euroopa Komisjon (esindajad: E. Manhaeve ja N. Bambara, keda abistas advokaat P. Wytinck)

Ese

Ajutiste meetmete kohaldamise taotlus, mis sisuliselt hõlmab esiteks taotlust peatada Euroopa Liidu Väljaannete Talituse (OP) otsuse kohaldamine, millega ta otsustas hankemenetluses nr 10234 „Euroopa Liidu Teataja, raamatute, muude perioodikaväljaannete ning trükiste igapäevane transport ja kohaletoimetamine” sõlmida lepingu Entreprise des postes et télécommunications Luxembourg’iga, teiseks taotlust kohustada teda nimetatud hankemenetluses sellist lepingut mitte sõlmima ja kolmandaks taotlust peatada lepingu täitmine juhul, kui see on juba sõlmitud, kuni Üldkohus teeb asjas sisulise otsuse.

Resolutsioon

1. Jätta ajutiste meetmete kohaldamise taotlus rahuldamata.
ET Euroopa Liidu Teataja C 24/54

Esimese Astme Kohtu 25. novembri 2009. aasta määrus — Andersen versus komisjon

(Kohtuasi T-87/09) (1)

(Riigiabi - Meetmed Danske Statsbaneri toetuseks - Avalike teenuste osutamise kohustused - Otsus algatada menetlus EÜ artikli 88 lõike 2 alusel - Vastuvõetamatus)

2010/C 24/96

Kohtumenetluse keel: inglise

Pooled

Hageja: Jørgen Andersen (Ballerup, Taani) (esindajad: advokaadid M. Nissen, J. Rivas de Andrés ja J. Gutiérrez Gisbert)

Kostja: Euroopa Ühenduste Komisjon (esindajad: B. Martenczuk ja C. Urraca Caviedes)

Kohtuasja ese

Nõue tühistada komisjoni 10. septembri 2008. aasta otsus C(2008) 4776 (lõplik) algatada menetlus EÜ artikli 88 lõike 2 alusel riigiabi C 41/2008 (ex NN 35/2008) kohta, mida Taani Kuningriik on andnud Danske Statsbanerile.

Resolutsioon

1. Jätta hagi vastuvõetamatuse tõttu läbi vaatamata.

2. Jätta Jørgen Anderseni kohtukulud tema enda kanda.

(1) ELT C 113, 16.5.2009.
ET Euroopa Liidu Teataja C 274/23

Üldkohtu 24. augusti 2010. aasta määrus — Grúas Abril Asistencia versus komisjon

(Kohtuasi T-386/09) (1)

(Tühistamishagi - Konkurents - Kaebuse rahuldamata jätmine - Akt, mille peale isikud ei saa edasi kaevata - Vastuvõetamatus)

2010/C 274/35

Kohtumenetluse keel: hispaania

Pooled

Hageja: Grúas Abril Asistencia, SL (Alicante, Hispaania) (esindaja: advokaat R.L. García García)

Kostja: Euroopa Komisjon (esindajad: F. Castillo de la Torre ja F. Castilla Contreras)

Ese

Hagi nõudega tühistada komisjoni 7. augusti 2009. aasta kiri, millega hagejale teatati, et faktilised asjaolud, millele tuginedes ta komisjonile kaebuse esitas, ei võimalda järeldada, et on rikutud EÜ artikleid 81, 82 ja 86, ning et tema kaebus jääb seetõttu käiguta.

Resolutsioon

1. Jätta hagi rahuldamata.

2. Mõista kohtukulud välja Grúas Abril Asistencia, SL-ilt.

(1) ELT C 282, 21.11.2009.
ET Euroopa Liidu Teataja C 209/38

Üldkohtu 3. juuni 2010. aasta määrus — Z versus komisjon

(Kohtuasi T-173/09) (1)

(Juurdepääs dokumentidele - Vastuvõetamatus - Korraldus)

2010/C 209/59

Kohtumenetluse keel: saksa

Pooled

Hageja: Z (Hannoversch München, Saksamaa) (esindaja: advokaadid C. Grau ja N. Jäger)

Kostja: Euroopa Komisjon (esindajad: A. Bouquet, V. Bottka ja R. Sauer)

Ese

Kohustada komisjoni esiteks võimaldama hagejal menetlustoimikuga asjas COMP/39406 („Marine Hoses”) tutvumise kaudu, eeskätt sel teel, et väljastada koopia komisjoni 28. jaanuari 2009. aasta otsusest, millega määrati rahatrahv, saada infot selle kohta, kas hagejat on selles otsuses nimeliselt mainitud ning juhul kui on, siis millises kontekstis hagejat nimeliselt mainitakse; teiseks eemaldama hageja nimeline mainimine komisjoni 28. jaanuari 2009. aasta otsusest viisil, mida täpsustatakse pärast dokumentidega tutvumise võimaldamist ning kolmandaks jätma 28. jaanuari 2009. aasta otsuse avaldamiseks mõeldud versioonist välja hageja nimeline mainimine ning kõik viited hagejale.

Resolutsioon

1. Lükata hagi vastuvõetamatuse tõttu tagasi.

2. Mõista kohtukulud, sh need, mis seonduvad ajutiste meetmete kohaldamise menetlusega, välja Z-lt.

(1) ELT C 167, 18.7.2009.
ET Euroopa Liidu Teataja C 317/32

Üldkohtu 24. septembri 2010. aasta määrus — Kerstens versus komisjon

(Kohtuasi T-498/09 P) (1)

(Apellatsioonkaebus - Avalik teenistus - Ametnikud - Edutamine - 2005. aasta edutamine - Eelispunktide andmine - Tõendamiskoormis - Kaitseõigused - Osaliselt ilmselgelt vastuvõetamatu ja osaliselt ilmselgelt põhjendamatu apellatsioonkaebus)

2010/C 317/59

Kohtumenetluse keel: prantsuse

Pooled

Apellatsioonkaebuse esitaja: Petrus Kerstens (Overijse, Belgia) (esindaja: advokaat C. Mourato)

Teine menetluspool: Euroopa Komisjon (esindajad: C. Berardis-Kayser ja G. Berscheid, keda abistas advokaat B. Wägenbaur)

Ese

Apellatsioonkaebus, mis on esitatud Euroopa Liidu Avaliku Teenistuse Kohtu (teine koda) 29. septembri 2009. aasta otsuse peale kohtuasjas F-102/07: Kerstens vs. komisjon (kohtulahendite kogumikus veel avaldamata) ja milles palutakse see otsus tühistada.

Resolutsioon

1. Jätta apellatsioonkaebus rahuldamata.

2. Jätta Euroopa Komisjoni käesoleva kohtuastme kohtukulud välja Petrus Kerstensilt, kes kannab ühtlasi ise oma kohtukulud.

(1) ELT C 51, 27.2.2010.